# STEMA 1Logoere2 Republika e Kosovës-Republic of Kosovo

#  Komuna– Municipality

#  Hani i Elezit

 **04/8863/2024**

DREJTORIA PËR BUXHET DHE FINANCA

RAPORTI I PUNËS DHE AKTIVITETEVE PËR MUAJIN SHTATOR 2024

Hani i Elezit, 2024

**DREJTORIA PËR BUXHET DHE FINANCA**

Drejtoria për Buxhet dhe Financa për muajin shtator 2024, funksionin e vet e ka ushtruar në bazë të kompetencave dhe përgjegjësive ligjore mbi qeverisjen e Komunave të Republikës së Kosovës, Statutin e komunës së Hanit të Elezit, Ligjin mbi menaxhimin e financave publike dhe përgjegjësitë, Ligjin mbi financat e pushtetit lokal, Ligjin mbi vetëqeverisjen lokale, Ligjin mbi tatimin në pronën e paluajtshme, Rregulloret dhe udhëzimet administrative nga Ministria e Financave, Punës dhe Transfereve (MFPT).

Drejtoria për Buxhet dhe Financa me qëllim të realizimit sa më efikas të të gjitha kompetencave dhe përgjegjësive, ka funksionuar kryesisht në katër (4) sektorë:

1. Sektori për buxhet
2. Sektori për financa,
3. Sektori për të hyra dhe
4. Sektori i tatimit në pronë.

Drejtoria për Buxhet dhe Financa e menaxhuar nga drejtoresha e drejtorisë dhe me një staf prej (7) zyrtarëve, gjatë muajit shtator kishte një angazhim permanent, me një përkushtim të madh në drejtim të realizimit sa më të suksesshëm të të gjitha objektivave dhe detyrave të parashikuara në planin e punës së drejtorisë. Aktiviteti i drejtorisë ka qenë i përqëndruar në realizimin e buxhetit sipas dinamikës së planifikuar dhe menaxhimin sa më efikas të buxhetit.

Buxheti i komunës së Hanit të Elezit i ndarë sipas Ligjit me Nr. 08/L-260 mbi ndarjet buxhetore të Republikës së Kosovës për vitin 2024 është në lartësi prej **3,349,278.00 Euro.**

Ky buxhet është ndarë sipas kategorive ekonomike si në vijim:

* Paga dhe shtesa.................2,075,272.00 €,
* Mallra dhe shërbime.............524,500.00€,
* Shpenzimet komunale ..93,500.00€,
* Subvencione dhe transfere 113,000.00 €,
* Shpenzime kapitale ..543,006.00 €,
* Totali i buxhetit..................**3,349,278.00** €.

Punët dhe aktivitetet të cilat janë zhvilluar gjatë këtij muaji, mund t’i veçojmë këto:

**SEKTORI PËR BUXHET DHE FINANCA**

* Përgatitja e raportit mujor të të hyrave dhe shpenzimeve të muajit gusht 2024 dhe publikimi në ueb faqen e Komunës,
* Përgatitja e raportit të punës dhe aktiviteteve të Drejtorisë Buxhet dhe Financa për muajin gusht 2024 dhe dorëzimi i të njejtit në Kabinetin e Kryetarit si dhe publikimi në ueb faqen e Komunës në formatin PDF dhe Word,
* Deklarimi në Thesar obligimet e pa paguara dhe ato kontraktuale të muajit gusht 2024,
* Barazimi me Thesar për muajin gusht 2024,
* Përgatitja dhe publikimi i borxhit publik për muajin gusht në ueb faqe të Komunës,
* Futja e të dhënave buxhetore për buxhetin e vitit 2025 parashikimet buxhetore për vitet 2026-2027 në Sistemet PIP dhe BDMS,
* Hartimi i raportit të Progresit të Zbatimit të Rekomandimeve të ZKA për vitin 2023,
* Miratimi i Buxhetit të vitit 2025 parashikimet buxhetore për vitet 2026-2027 në Kuvend Komunal,
* Hartimi i raportit të Progresit të Zbatimit të Rekomandimeve të Auditorëve të Brendshëm nga Divizioni i Auditimit të Brendshëm - MFPT për vitin 2023,
* Dorëzimi i Buxhetit të vitit 2025 parashikimet buxhetore për vitet 2026-2027 në Departamentin e Buxhetit – MFPT,
* Llogaritja dhe realizimi i të gjitha pagesave të destinuar për pagesën e pagave dhe shtesave të Administratës Komunale, të këshilltarëve Komunal, komiteteve të ndryshme të Kuvendit, të Sektorit të Arsimit dhe Sektorit të Kujdesit Primar Shëndetësor.

**RAPORTI I EKZEKUTIMIT TË BUXHETIT PËR MUAJIN SHTATOR 2024**

|  |  |  |  |  |  |
| --- | --- | --- | --- | --- | --- |
| Kategoritë Buxhetore | Buxheti sipas Ligjit nr. 08/L-260 | Buxheti Final | RealizimiShtator 2024 | % e RealizimitShtator | %Realizimit Janar-Shtator |
| Paga dhe Shtesa | 2,075,272.00 | 2,075,272.00 | 169,811.92 | 8.1% | 78.52% |
| Mallra dhe Shërbime | 524,500.00 | 604,354.56 | 30,272.94 | 5.0 % | 56.83% |
| Shpenzime Komunale | 93,500.00 | 93,500.00 | 681.97 | 0.7 % | 55.77% |
| Subvencione dhe Transfere | 113,000.00 | 116,327.58 | 0.00 | 0.00 % | 84.73% |
| Shpenzime Kapitale | 543,006.00 | 1,055,250.11 | 27,426.54 | 2.5% | 12.55% |
| Totali | **3,349,278.00** | **3,944,704.25** | **228,193.37** | **5.7 %** | **57.19%** |

**SEKTORI PËR TË HYRAT**

Planifikimi i të hyrave vetanake për vitin 2024 është në shumë prej 274,376.00 €.

Komuna e Hanit të Elezit ka arritur të arkëtoj gjithsej për muajin shtator 2024 nga të hyrat direkte 696.52 € dhe paraqesin 0.2% e planit të të hyrave vetanake. Ndërsa nga muaji Janar deri në Shtator nga të hyrat direkte dhe indirekte total kemi inkasuar 185,383.92 €.

Në bazë të drejtorive për muajin shtator 2024 kemi inkasuar këto të hyra:

* Drejtoria për Buxhet dhe Financa ka inkasuar të hyra në shumë prej 365.02€;
* Drejtoria e Administratës së Përgjithshme ka inkasuar të hyra në shumë prej 40.00 €;
* Drejtoria e Urbanizmit ka inkasuar të hyra në shumë prej 120.00 €;
* Drejtoria e Shëndetësisë dhe Mirëqenies Sociale ka inskasuar të hyra në shumë prej 171.50 €;

Në kuadër të këtij sektori janë kryer këto aktivitete:

* Përpunimi, harmonizimi dhe barazimi i evidencave të detajizuara te të gjitha llojet e të hyrave sipas programeve buxhetore, fondeve dhe kodeve ekonomike në Sistemin Informativ të Menaxhimit Financiar të Kosovës (SIMFK),

**SEKTORI I TATIMIT NË PRONË**

Gjatë këtij muaji, ky sektor ka pasur këto aktivitete:

,

* Shërbime të rregullta ndaj qytetarëve,
* Nga DTP-MFPT pranuar Raportin e vlerësimit të përgjithshëm për prona bujqësore dhe pyjore,
* Nga DTP-MFPT kemi pranuar raportin e Inspektimit Vjetor për vitin 2023, i cili ka rezultuar me 4 rekomandime.

Drejtore e Drejtorisë për Buxhet dhe Financa

Lindita Ballazhi